
Tisztelt Képviselő-testület!

Az államháztartásról szóló 2011. évi CXCV. törvényből kikerült a féléves beszámoló kötelezettsége, ugyanakkor elengedhetetlennek tartjuk, hogy év közben is tájékoztassuk a Képviselő-testületet az önkormányzat gazdálkodásának helyzetéről.

Kérem a fentiek alapján előterjesztett tájékoztatásom, illetve a féléves módosítások átvezetését szolgáló rendelet megtárgyalását és szíves elfogadását.

.../2021. (VIII. 26.) ÖKT határozati javaslat

Sülysáp Város Önkormányzatának Képviselő-testülete az Önkormányzat gazdálkodásának 2021. I. félévi helyzetéről szóló tájékoztatást elfogadja.

Határidő: azonnal

Felelős: polgármester

Sülysáp, 2021. augusztus 16.


Horinka László 


polgármester

TÁJÉKOZTATÁS

Sülysáp Város Önkormányzata gazdálkodásának 

2021. I. félévi helyzetéről

I.

Az önkormányzati feladatellátás szerkezete

A Sülysáp Város Önkormányzata által ellátandó közszolgáltatási feladatok körét 2021. évben is elsősorban a Magyarország helyi önkormányzatairól szóló 2011. évi CLXXXIX. törvényben előírtak, ezen túlmenően pedig szakmai-ágazati törvények, rendeletek határozták meg. 

Önként vállalt feladataink körébe tartozik a civil szervezetek támogatása, valamint a helyi közösségi közlekedés működtetése.

Az Önkormányzat kötelező és önként vállalt feladatait saját költségvetési szerveivel, közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A feladatok ellátásánál az Önkormányzat a minőség szinten tartására törekedett, illetve a költségvetés végrehajtása során kiemelt cél volt a takarékos gazdálkodás, és a kintlévőségek minél nagyobb arányú behajtása, beszedése. 

Köznevelési feladatok
A 2021. évi költségvetés tervezésénél kiemelt szempont volt az intézmények megfelelő színvonalú működtetése. 
Az óvodai nevelést a Sülysápi Csicsergő Óvoda biztosítja 4 feladat ellátási helyen. Elmondható, hogy az állami támogatás szinte teljes egészében lefedi a működtetést.

Az általános iskolai oktatás korábbi években történt átszervezése folytán az üzemeltetési feladatok sem maradtak helyben, 2017. január 1-jétől ezek is elkerültek a Ceglédi Tankerületi Központhoz. A Tankerülettel kötött megállapodás szerint a közüzemi költségeket az Önkormányzat fizeti, majd továbbszámlázza a Tankerület felé. 

Közművelődési feladatok

Az önkormányzat közművelődési tevékenységét a Wass Albert Művelődési Központ és Könyvtár látja el. Az intézmény szervezi a város központi rendezvényeit és egyéb megemlékezések lebonyolítását. Mind a közművelődés, mint a könyvtári feladatoknál jelentős ráfinanszírozás szükséges, különös tekintettel arra, hogy néhány éve az e célra biztosított támogatás 10 %-át könyvtári dokumentumok beszerzésére kell fordítani. 

Egészségügyi ellátás

Az egészségügyi ellátást az önkormányzatnál 3 háziorvosi szolgálat, 2 házi gyermekorvosi szolgálat, illetve 2 fogorvosi szolgálat biztosítja. Vállalkozási formában működnek, azaz a teljes OEP-támogatást a szolgáltatók kapják meg. 

A védőnői szolgálat tevékenységéhez az OEP biztosít támogatást, 3 fő területi védőnő látja el a feladatot. A védőnői finanszírozás a B16-os bevételi rovaton található az első féléves beszámolóban.

Szociális feladatok

A feladatellátás nagyobb része ​– család- és gyermekjóléti szolgáltatás, házi segítségnyújtás, nappali ellátás, szociális étkeztetés – 2016. évtől visszakerült saját feladatellátásba, a Dr. Gáspár István Humánszolgáltató Központ keretei között. 
A bölcsődés korú gyermekek ellátása is a szociális feladatok közé tartozik, mely feladatot a Gólyahír Bölcsőde, mint önállóan működő intézmény látja el. 
Az egyéb szociális ügyek az önkormányzat, illetve a Polgármesteri Hivatal hatáskörébe tartoznak.

Egyéb kötelezően ellátandó feladatok

Az ivóvízellátás és a települési szennyvíz kezelése a TRV Zrt. útján, a települési hulladékkezelés a Nemzeti Hulladékgazdálkodási Koordinációs és Vagyonkezelő Zrt.. útján, szerződéses formában kerül biztosításra.

A települési közterületek karbantartása és az intézmények üzemeltetése, valamint részben még a települési szennyvíz kezelése a TÁVÜSZ Kft. – mint 100 %-ban önkormányzati tulajdonú társaság – feladata.

Önként vállalt feladatok

A település civil szervezeteinek támogatása önként vállalt feladat, az erre elkülönített összeg pályázati rendszerben került elosztásra, és a lakosság viszonylag széles rétegét érinti. Ezen a kereten belül történik a helyi sport támogatása is. 

A város a helyi közösségi közlekedést 2017.10.01-től az M-Bussal Kft. útján látja el.

II.

Költségvetési előirányzatok teljesülése

A Képviselő-testületének jogkörében eljárva Sülysáp Város Önkormányzatának Polgármestere, a Magyarország 2021. évi központi költségvetéséről szóló 2020. évi CX. törvényben foglaltak figyelembe vételével az 1/2021. (II. 15.) önkormányzati rendelttel fogadta el az önkormányzat és intézményei 2021. évi költségvetését.

Az Önkormányzat önállóan gazdálkodó költségvetési szerv, melyhez a következő részben önálló intézmények tartoznak:

1. Dr. Gáspár István Humánszolgáltató Központ

2. Gólyahír Bölcsőde

3. Központi Konyha

4. Sülysápi Csicsergő Óvoda

5. Sülysápi Polgármesteri Hivatal

6. Wass Albert Művelődési Központ és Könyvtár

BEVÉTELEK
1. Sülysáp Város Önkormányzata
Az önkormányzat 2021. évi eredeti bevételi előirányzata 1.479.555 eFt.
2021.06.30-án a módosított előirányzat 1.500.710 eFt, a tényleges teljesítés 742.200 eFt. A bevételi előirányzat 21.155 e Ft emelkedését nagyrészt évközben nyert támogatás emelkedés okozza.
A működési célú állami támogatások (B1) 50% felett teljesülnek és folyamatosan megkapjuk azokat az előirányzatokat, melyeket év elején a személyi kiadások tervezésénél figyelembe vettünk. Az önkormányzatok működési támogatásának előirányzata összességében nem emelkedett, azonban a B115 és B116 – os rovatok között átsorolásra került az év elején állami támogatásként tervezett iparűzési adó kiesés állami támogatása, amely 2021. I. félévben a vártnál alacsonyabban teljesült. 

B16-os rovatokon az egyéb működési támogatások között szerepelnek a védőnők, mezőőr és közfoglalkoztatottak után járó támogatások, amely bevételek félévkor a tervezettnek megfelelően, 50% körül teljesültek.

A pályázati támogatások (B2 rovatok) teljesülése 2021. I. félév végéig elmaradt az eredeti előirányzatként tervezetthez képest, nagyobb része második félévben teljesül. 
A tervezett támogatások tételes felsorolása a 11. mellékletben található, összesen 240.330 eFt. 
A felhalmozási célú önkormányzati támogatások teljesülése 2021.06.30-ig 46.110 e Ft, amely a következő tételekből áll:

B21-es rovat VIS Maior Templom utca támogatás bevétele 11.469 e Ft;
B25-ös rovat Tájház felújítására kapott támogatás 9.804 e Ft, 
Innovációs és Technológiai Minisztérium kamera pályázata 20.666 e Ft, 
Közfoglalkoztatási támogatás felhalmozási kerete 1.671 e Ft és 
Zártkerti besorolású földrészletek mezőgazdasági hasznosítása támogatás 2.500 e Ft.

Sülysáp Város Önkormányzatának 2020. év decemberében volt olyan nyertes pályázata, a Béke utcai járdafelújításra kapott támogatás, amelynek pénzügyi lebonyolítása, illetve elszámolása 2021-re húzódik és a felújítási, illetve a beruházási kiadásaink között számolni kell vele. 

2021. évben várható beruházások és felújítások részletes felsorolása a 10. mellékletben található.

A közhatalmi bevételek (adók) összességében 55%-ban telesültek 2021. I. félév végéig. 

A vagyoni típusú adók 54 % körül teljesültek az eredeti előirányzathoz képest. A 2020-ban bevezetett kommunális adó folyamatosan teljesül év közben. Az előirányzat növelés – az óvatos tervezés jegyében – nem javasolt.

A gépjárműadó 2021. évben 2020. évhez hasonlóan 0,-Ft-ban teljesül, amely körülbelül 28 millió forint bevétel kiesést jelent a 2019. évi bevételhez képest. A 2020. évi központi költségvetéséről szóló 2019. évi LXXI. törvény 76. §-ban foglaltak szerint a COVID-19 fertőzés okozta tömeges megbetegedést okozó, 2020. évben bekövetkezett humánjárvány megelőzésére, illetve következményeinek elhárítására kihirdetett veszélyhelyzet során a járványügyi védekezés és a gazdaság újraindítása érdekében szükséges hazai, illetve esetleges európai uniós források és kiadások elszámolására a központi költségvetés fejezetrendjében a XLVI. Járvány Elleni Védekezési Alap, a XLVII. Gazdaságvédelmi Alap és a XLVIII. Európai Unióból Érkező Járvány Elleni Támogatások Alapja fejezete jött létre.

A költségvetési törvény 77. § szerint a gépjárműadóról szóló törvény alapján a belföldi gépjárművek után a települési önkormányzatot az általa beszedett gépjárműadó 2020. január 1-jétől nem illeti meg. A beszedett gépjárműadó 40%-a a XLVI. Járvány Elleni Védekezési Alap fejezet bevételét képezi.

Az iparűzési adó 2021. I. félév végéig a tervezettnél jobban, 54 %-ban teljesült. A tervek alapja a 2020. évi járvány okozta helyzet miatti bevételcsökkenés volt.
Az egyéb közhatalmi bevételek tételes felsorolását a következő táblázat mutatja.

                                                                                            Adatok e Ft-ban

	Egyéb közhatalmi bevételek (B36 rovat)
	Összeg

	Ebrendészeti adó
	                                  11     

	Helyszíni bírság
	                                  88     

	Igazgatási szolg. díj
	                                  10     

	Késedelmi pótlék
	                                331     

	Mezőőri járulék
	                                    1     

	Sülysáp IFA
	                                797     

	Talajterhelési díj
	                                  11     

	Összesen:
	                            1 247     


A működési bevételek legnagyobb része 2021. évben a szolgáltatásokból származó bevétel, azon belül pedig a piacbevétel, mely 2021. június végéig 8.458 e Ft-ot tett ki. 

2020. június végéig ez az összeg 6.302 e Ft, 2019 I. félév végéig 8.030 e Ft volt, így ezen a soron is látszik a COVID-19 miatti bevétel változás.

[image: image1.emf]Bérleti díj bevétel 2021.06.30-ig Összeg

házasságkötési díj 235 000 Ft               

Piac előrefizetés+napi helypénz 8 457 500 Ft            

lakbér 2 983 462 Ft            

bérletidíj 1 743 901 Ft            

közterülethasználat 1 276 400 Ft            

tornacsarnok 378 650 Ft               

földterület használat 2 070 587 Ft            

Összesen: 17 145 500 Ft          


A felhalmozási bevételek teljesülése 1.169 e Ft az eredetileg tervezett 90.845 e Ft előirányzathoz képest. A teljesülés elmaradásának oka, hogy a betervezett ingatlanértékesítés bevétele várhatóan a 2. félévben realizálódik. 

2. Sülysáp Város Önkormányzata és intézményei összesített bevételei

Az önkormányzat és intézményeinek 2021. évi eredeti bevételi előirányzata 1.522.304 eFt.

2021.06.30-án a módosított előirányzat 1.543.459 eFt, a tényleges teljesítés 768.519 eFt.

Az önkormányzat és intézményeinek bevételeit a csatolt mellékeltek tartalmazzák, illetve a következő táblázatban találhatók az összesített adatok. 

Általánosságban elmondható, hogy az intézmények féléves bevételei 50 % körül mozognak. 

Egyetlen intézménynél sem magasabb a bevételi előirányzat a tervezetthez képest az első félév végéig, így előirányzat módosítás az intézményekben nem javasolt.

Az önkormányzat és intézményeinek összesített bevételei:







Adatok Ft-ban

Megnevezés

Eredeti

 előirányzat 

2021.01.01

Módosított előirányzat 

2021.06.30

Tényleges realizálás 

2021.06.30

-ig

Teljesülés a 

módosított 

előirányzathoz 

képest

B1

Működési célú támogatások államháztartáson belülről

741 516 395 741 516 395 379 556 150

51%

B2

Felhalmozási célú támogatások államháztartáson belülről

240 330 297 263 496 440 46 110 402

17%

B3

Közhatalmi bevételek

132 000 000 132 000 000 72 544 113

55%

B4

Működési bevételek

91 151 000 88 651 000 50 808 323

57%

B5

Felhalmozási bevételek

90 845 000 90 845 000 1 169 292

1%

B6

Működési célú átvett pénzeszközök

4 181 435 4 181 435 420 000

10%

B7

Felhalmozási célú átvett pénzeszközök

5 900 000 5 900 000 1 041 500

18%

B8

Finanszírozási bevételek

216 379 837 216 869 081 216 869 081

100%

BEVÉTELEK ÖSSZESEN

1 522 303 964 1 543 459 351 768 518 861

50%


KIADÁSOK
1. Sülysáp Város Önkormányzata

Az önkormányzat 2021. évi eredeti kiadási előirányzata 1. 479.555 eFt.

2021.06.30-án a módosított előirányzat 1.500.710 eFt, a tényleges teljesítés 692.494 eFt, ami az eredeti előirányzat 47 %-a. 
Az eredeti kiadási előirányzat emelkedését nagyrészt a félév közben nyert kamerapályázat támogatásból megvalósított beruházás emelkedése okozza. A beruházási és felújítási kiadások nagyobb része az év második felében teljesül, ezért maradt félévkor az összes kiadás teljesülése 50 % alatt.
A működésre átadott pénzeszközök között az egyházak, a civil szervezetek és az egyéb szervezetek számára kerülnek kifizetésre támogatások. 

Ugyanitt szerepel a TÁVÜSZ Kft. támogatása. Az eredeti tervekben szereplő 75 millió Ft összegű éves pénzátadást félév közben módosította tárgyi eszköz vásárlás miatti 11.426 e Ft támogatás emelkedés. Az éves támogatás 75.000 e Ft-ról 86.426 e Ft-ra módosult, amely félévkor 48.926 e Ft összegben, 57 %-ban teljesült.
A működésre átadott pénzeszközök részletes tartalmát féléves teljesülési dátummal az alábbi táblázat tartalmazza.









           Adatok Ft-ban

támogatások

Összeg 

Egyházak támogatása

600 000               

Civil szervezetek támogatása

570 000               

TÁVÜSZ támogatása

48 926 133         

Egyéb szervezeteknek átadott pénzeszköz:

39 129 276         

                       Ebből: M-Bussal

3 600 000           

                       Ebből: Tápiószele 

398 100               

                       Ebből: temető

600 000               

                       Ebből: Csatorna Társulatnak hitelkamat

34 531 176         

ÖSSZESEN 89 225 409         


Az önkormányzat beruházási és felújítási kiadásai között év közben átsorolás történt, valamint a beruházási kiadások között megjelent az első félév közben nyertes kamerapályázat miatti tárgyi eszköz vásárlás.

2. Sülysáp Város Önkormányzata és intézményei összesített kiadásai

Az önkormányzat és intézményei összesített 2021. évi eredeti kiadási előirányzata 1. 522.304 eFt. 

2020.06.30-án a módosított előirányzat 1.543.459 eFt, a tényleges teljesítés 699.242 eFt, ami az eredeti előirányzatnak 45 %-a. A kiadások alakulását az előterjesztéshez csatolt mellékletek tartalmazzák. Az önállóan működő intézmények felhasználása időarányos.

Sülysáp Város Önkormányzatának intézményeiben a kiadások a tervezettnek megfelelően alakultak 2021. I. félévben, ezért előirányzat emelés az intézményekben nem javasolt. Az Önkormányzat saját kiadási előirányzatát emelni volt szükséges 21.155 e Ft-tal nagyrészt az említett pályázat miatt.











Adatok Ft-ban

Megnevezés

Eredeti

 előirányzat 

2021.01.01

Módosított előirányzat 

2021.06.30

Tényleges realizálás 

2021.06.30

-ig

Teljesülés a 

módosított 

előirányzathoz 

képest

K1

Személyi juttatások

509 884 000 510 446 635 248 517 433

49%

K2

Munkaadót terhelő járulékok és szociális hozzájárulás

77 500 000 78 500 000 39 836 924

51%

K3

Dologi kiadások

473 564 654 456 601 770 227 689 334

50%

K4

Elláttotak pénzbeli juttatásai

15 000 000 15 012 540 5 890 794

39%

K5

Egyéb működési célú kiadások

152 600 000 164 026 133 89 465 409

55%

K6

Beruházások

248 540 354 200 462 098 27 913 804

14%

K7

Felújítások

20 637 500 93 343 475 34 861 301

37%

K8

Egyéb felhalmozási célú kiadások

0 0 0

0%

K9

Finanszírozási kiadások

24 577 456 25 066 700 25 066 700

100%

KIADÁSOK ÖSSZESEN

1 522 303 964 1 543 459 351 699 241 699

45%


Összegzés
Sülysáp Város Önkormányzata a költségvetés tervezésekor a jogszabályi követelményeknek megfelelően nem számolt forráshiánnyal. 

Az első félévben valamennyi intézmény és a TÁVÜSZ Kft. is megtartotta működőképességét, a 40.000 eFt-os folyószámla hitelkeret igénybevételére nem volt szükség. A fizetési kötelezettségeinknek folyamatosan eleget tudtunk tenni, törekedtünk a bevételek és kintlévőségek beszedésére és behajtására.

Sülysáp, 2021. augusztus 16.

Készítette:


dr. Tóth Krisztina
Smidtné Nagy Terézia 


jegyző
adó- és pénzügyi irodavezető

Sülysáp Város Önkormányzata Képviselő-testületének

…/2021. (...) önkormányzati rendelete

az önkormányzat és intézményei 2021. évi költségvetéséről szóló 1/2021. (II. 15.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésével kapott felhatalmazással és feladatkörében eljárva a következőket rendeli el:

1. §

A Sülysáp Város Önkormányzata Képviselő-testületének az önkormányzat és intézményei 2021. évi költségvetéséről szóló 1/2021. (II. 15.) önkormányzati rendelet 1-9. melléklete helyébe e rendelet 1-9. melléklete lép.

2. §

Ez a rendelet a kihirdetését követő napon lép hatályba, majd az az követő napon hatályát veszti. 

Sülysáp, 2021. augusztus 26.


Horinka László 
dr. Tóth Krisztina


polgármester
jegyző

